kalixlouiis/myanmar-wikipedia-corpus huggingface dataset:
ကေအိုင်အေ ကေဒါများ မိမိတို့၏ တောတွင်းစခန်းများသို့ ပြန်လည် ဆုတ်ခွာသွားနေကြပြီး၊ မိမိတို့ ထိန်းချုပ်ရာ နယ်မြေတဝိုက်တွင် လုံခြုံရေးများ တိုးမြှင့် ချထားနေသည်ကို တွေ့မြင်ခဲ့ရကြောင်းဖြင့် ကချင်ပြည်နယ်အတွင်း လုပ်ငန်းများ လုပ်ကိုင်နေသည့် ကချင်ဖွံ့ဖြိုးရေး ကွန်ရက်အဖွဲ့ - KNDG ၏ ဥက္ကဋ္ဌ ဦးအောင်ဝါက ပြောသည်။
ကေအိုင်အေသည် ယင်း၏ တပ်ဖွဲ့ဝင်ဟောင်းများကို ပြန်လည် ခေါ်ယူနေပြီး၊ တပ်သားသစ်များလည်း စုဆောင်းနေကာ သင်တန်းများ အပြင်းအထန် ပေးနေသည်ဟု သူက ဆက်ပြောသည်။
ဤသို့ ကေအိုင်အိုက ပြင်ဆင်မှုများ ပြုလုပ်နေသည်ဆိုသည့် သတင်းသည် မြန်မာစစ်အစိုးရက ဧပြီလကုန်ပိုင်းက အခြား အပစ်ရပ်အဖွဲ့များနှင့်အတူ မိမိတို့၏ တပ်ဖွဲ့များကို နယ်ခြားစောင့်တပ်အဖြစ် အသွင်ပြောင်းလဲရန် အဆိုပြုအပြီး ပေါ်ထွက်လာခဲ့ခြင်း ဖြစ်သည်။
အဆိုပါ နယ်ခြားစောင့်တပ်ဖွဲ့များကို စစ်အစိုးရ၏ အုပ်ချုပ်မှုအောက်တွင် ထားရှိရမည်ဖြစ်သည်။
ဧပြီလ နှောင်းပိုင်းတွင် နအဖစိုးရက ငြိမ်းချမ်းရေးအဖွဲ့ အများအပြားကို သူတို့၏ တပ်ဖွဲ့များအား နယ်ခြားစောင့်တပ်အဖြစ် အသွင်ပြောင်းလဲရန် အဆိုပြုခဲ့သည်။
ဤတပ်ရင်းတရင်းတွင် စစ်သည် အင်အား ၃၂၆ ဦး ရှိမည်ဖြစ်ပြီး၊ မြန်မာစစ်သား ၃၀ ပါဝင်ရမည်ဖြစ်ကာ စစ်အစိုးရက ထိန်းချုပ်ထားမည် ဖြစ်သည်။
မြန်မာစစ်အစိုးရနှင့် ၁၉၉၄ ခုနှစ်ကတည်းက ငြိမ်းချမ်းရေး ရယူထားသော တရုတ်-မြန်မာနယ်စပ် အခြေစိုက် KIO သည် သူတို့၏တပ်ကို အသွင်ပြောင်းလဲရန် စစ်အစိုးရ၏ ဖိအားပေးခြင်းကို ခံနေရသည်။
ကေအိုင်အိုအဖွဲ့အား နယ်ခြားစောင့်တပ်ဖွဲ့အသွင်ပြောင်းရေး နအဖဘက်က ကမ်းလှမ်းထားမှုအပေါ် ကေအိုင်အိုအဖွဲ့က ကချင်ဒေသလုံခြုံရေးတပ်ဖွဲ့ကို မိမိစစ်သားများဖြင့်သာ ဖွဲ့စည်းလိုပြီး အနာဂတ် ကချင်ပြည်နယ် အစိုးရအဖွဲ့တွင် ကေအိုင်အိုက အာဏာရရှိရေး တောင်းဆိုခဲ့သည်။
ထို့အပြင် ကေအိုင်အိုအဖွဲ့တွင် ကေအိုင်အေ လက်နက်ကိုင်အဖွဲ့နှင့်အဆင့်တူသည့် စိုက်ပျိုးရေး၊ ပညာရေး၊ ကျန်းမာရေး၊ ရဲတပ်ဖွဲ့ စသည့်ဌာနများလည်း ရှိနေ၍ အသွင်ကူးပြောင်းရေးတွင် အဆိုပါဌာနများအတွက်လည်း ထည့်စဉ်စားရန်လိုကြောင်း ဇူလိုင်လ (၈) ရက်တွင် ကေအိုင်အိုဘက်က တင်ပြထားသည်။
ငြိမ်းချမ်းရေးပျက်ပြားခြင်း ၂၀၁၁ တွင် ဗန်းမော်ခရိုင်၊ မိုးမောက်မြို့နယ်ရှိ တာပိန်ရေအားလျှပ်စစ်စက်ရုံ အနားမှ စတင်ဖြစ်ပွားခဲ့သည်။
ဖြစ်ပွားပုံမှ နယ်ကျွံ၍ ရောက်ရှိလာသော တပ်မတော် တပ်သားနှစ်ဦး အား KIA မှ ဖမ်းဆီး ချုပ်နှောင်ထားခဲ့သည်။
ထိုကိစ္စအား ဖြေရှင်းရန်ရောက်ရှိလာသော တပ်မတော် ဗိုလ်ကြီးအဆင့်ရှိသူ ဦးဆောင်သော အဖွဲ့မှ လက်နက်အပြည့်အစုံ ဖြင့်လာရောက်ပြီး မချေမငံပြောဆိုရာမှ KIAဘက်မှ လက်နက်သိမ်း၍ ပြန်လွတ်လိုက်သည်။
ယင်းဖြစ်ရပ်အား အ​​ကြောင်းပြ၍ ၂၀၁၁ ဇွန်၉ တွင် ဗန်မော် အ​ခြေစိုက် စကခ၂၁ လက်အောက်တပ်ရင်းများမှတာပိန်ရေအားလျှပ်စစ်စက်ရုံ အနီးရှိ KIA ထိန်းချုပ်ရာ ​​ရွာအား စစ်အင်အားအလုံးအရင်းဖြင့် တိုက်ခိုက်ပြီး ထို​ ကျေးရွာမှ ​KIO ဆက်ဆံရေးရုံး တာဝန်ခံ တပ်ကြပ်တိန့်ယိန်းအား ဖမ်းဆီးခေါ်ဆောင်သွားခဲ့ကြသည်။
ထို့နောက် နှဖက်တပ်ညိနှိုင်းပြီ KIA ဖက်မှ ဖမ်းဆီးထားသော တပ်သား နှစ်ဦး အား ပြန်လွတ်ပေးခဲ့သော်လည်း တပ်မတော်ဖက်မှ ပြန်လည် အပ်နှံခဲ့ခြင်း မရှိပေ။
(နှောင်တွင် နှိပ်ဆံခံရခြင်း ဖြင့် သေဆုံးခဲ့ရသော တပ်ကြပ်၏ အလောင်းသာ ပြန်လည်ပေးအပ်ခဲ့)ထို့ကြောင့် KIO ဗဟိုမှ အကျဉ်းသားအား ပြန်လည်အပ်နှံရန် မြောက်ပိုင်းတိုင်းစစ်ဌာနချုပ် ထံ တရားဝင်စာဖြင့် အ​​ကြောင်းကြား ခဲ့သော်လည်း တစ်စုံတစ်ရာ တုံ့ပြန်မှု မရှိခဲ့သောကြောင့် တုံ့ပြန်စစ် ဆင်နွဲရန်ရန် အသင့် အနေအထားဖြင့် KIAအား တပ်လှန့်ညွန်ကြား ခဲ့သည်(ထိုစဉ် မပခ တိုင်းမှူးမှာ ဒုဗိုလ်ချုပ်မှူးကြီး စိုးဝင်းဖြစ်သည်။
) ထိုစဉ်မှ စတင်ခဲ့သော စစ်ပွဲသည် ယနေ့တိုင် ဖြစ်ပွားနေဆဲ ဖြစ်သည်။
လက်အောက်ခံဌာနများ စစ်ဆေးရုံချုပ် ကေအိုင်အို စစ်ဆေးရုံချုပ် သည် လိုင်ဇာမြို့မြောက်ဘက်၊ နှစ်မိုင်ခန့်အကွာ ဝယ်ကျိုင်ကျေးရွာတွင် တည်ရှိသည်။
အုပ်ချုပ်ရေးဌာန (D.G.A) စိုက်ပျိုးရေးဌာန၊ ပညာရေးဌာန၊ ကျန်းမာရေးဌာန၊ ရဲတပ်ဖွဲ့ စီးပွားရေးဌာန ကိုးကား ပြင်ပလင့်ခ်များ Kachin Independence Organization Category:ကချင်ပြည်နယ် Category:မြန်မာလက်နက်ကိုင်အဖွဲ့အစည်းများ။
ကာကွယ်ရေးဦးစီးချုပ်(ရေ)သည် တပ်မတော် (ရေ)၏ ပြန်တမ်းဝင်အရာရှိများကိုသာ ခန့်အပ်သော အဆင့်အမြင့်ဆုံးရာထူးဖြစ်ပြီး၊ အဆင့် သတ်မှတ်ချက်မှာ ဗိုလ်ချုပ်ကြီး ဖြစ်သည်။
ဤရာထူးခန့်အပ်ခံရသည့် ဒုတိယဗိုလ်ချုပ်ကြီး အဆင့်ရှိသူ ပြန်တမ်းဝင် ရေတပ်အရာရှိသည် ရာထူးအားလက်ခံရယူပြီး တစ်နှစ်အတွင်း ဗိုလ်ချုပ်ကြီးအဆင့်သို့ တိုးမြှင့်ခံရသည်။
လက်ရှိကာကွယ်ရေးဦးစီးချုပ်(ရေ) ရာထူးတာဝန်ထမ်းဆောင်နေသူမှာ ဗိုလ်ချုပ်ကြီး ထိန်ဝင်း ဖြစ်သည်။
https://burma.irrawaddy.com/news/2021/02/04/237628.html တာဝန်ထမ်းဆောင်ခဲ့သူများ စာရင်း + စဉ် ပြန်တမ်းဝင်အမှတ်ဓာတ်ပုံ ရာထူးအဆင့်နှင့်အမည် တာဝန်သက်တမ်း မှတ်ချက် ရေတပ်ဦးစီးချုပ် ၁။
ရေ ၄၀၁၇ ဒုတိယဗိုလ်မှူးကြီး ခင်မောင်ဘို ၂၄ ဒီဇင်ဘာ ၁၉၄၇ – ၁၄ ဇွန် ၁၉၅၂ ၂။
ရေ ၁၀၀၁ ဗိုလ်မှူးချုပ် သန်းဖေ ၁၄ ဇွန် ၁၉၅၂ – ၂၈ စက်တင်ဘာ ၁၉၅၅ ဒုတိယကာကွယ်ရေးဦးစီးချုပ် (ရေတပ်) (၂) ရေ ၁၀၀၁ ဗိုလ်မှူးချုပ် သန်းဖေ ၂၈ စက်တင်ဘာ ၁၉၅၅ – ၃၀ မေ ၁၉၆၂ ၃။
ရေ ၁၀၂၅ ဗိုလ်မှူးချုပ် သောင်းတင် ၃၀ မေ ၁၉၆၂ – ၈ မတ် ၁၉၇၄ ၄။
ရေ ၃၀၁၁ ဗိုလ်ချုပ် ချစ်လှိုင် ၈ မတ် ၁၉၇၄ – ၁၆ အောက်တိုဘာ ၁၉၈၀ ၅။
ရေ ၃၀၂၁ ဗိုလ်ချုပ် မောင်မောင်ဝင်း ၁၆ အောက်တိုဘာ ၁၉၈၀ – ၄ နိုဝင်ဘာ ၁၉၈၅ ၆။
ရေ ၁၀၃၈ ဒုတိယဗိုလ်ချုပ်ကြီး မောင်မောင်ခင် ၄ နိုဝင်ဘာ ၁၉၈၅ – ၁၀ မေ ၁၉၈၉ ကာကွယ်ရေးဦးစီးချုပ် (ရေ) (၆) ရေ ၁၀၃၈ ဒုတိယဗိုလ်ချုပ်ကြီး မောင်မောင်ခင် ၁၀ မေ ၁၉၈၉ – ၅ ဖေဖော်ဝါရီ ၁၉၉၂ ၇။
ရေ ၃၁၁၀ ဒုတိယဗိုလ်ချုပ်ကြီး သန်းညွန့် ၅ ဖေဖော်ဝါရီ ၁၉၉၂ – ၁၄ ဇွန် ၁၉၉၅ ၈။
ရေ ၃၁၄၅ ဒုတိယဗိုလ်ချုပ်ကြီး တင်အေး ၁၄ ဇွန် ၁၉၉၅ – ၁၄ နိုဝင်ဘာ ၁၉၉၇ ၉။
ရေ ၁၀၈၇ ဒုတိယဗိုလ်ချုပ်ကြီး ညွန့်သိန်း ၁၄ နိုဝင်ဘာ ၁၉၉၇ – ၉ ဩဂုတ် ၂၀၀၀ ၁၀။
ရေ ၁၁၀၇ ဒုတိယဗိုလ်ချုပ်ကြီး ကြည်မင်း ၉ ဩဂုတ် ၂၀၀၀ – ၂ ဇန်နဝါရီ ၂၀၀၄ ၁၁။
ရေ ၁၁၈၁ 80px ဒုတိယဗိုလ်ချုပ်ကြီး စိုးသိန်း ၂ ဇန်နဝါရီ ၂၀၀၄ – ၂၀ ဇွန် ၂၀၀၈ ၁၂။
ရေ ၁၁၉၆ 80px ဗိုလ်ချုပ်ကြီး ဉာဏ်ထွန်း ၂၀ ဇွန် ၂၀၀၈ – ၁၅ ဩဂုတ် ၂၀၁၂ ၁၃။
ရေ ၁၂၈၂ 80px ဗိုလ်ချုပ်ကြီး သူရ သက်ဆွေ ၁၅ ဩဂုတ် ၂၀၁၂ – ၁၂ ဩဂုတ် ၂၀၁၅ ၁၄။
ရေ ၁၂၈၇ 80px ဗိုလ်ချုပ်ကြီး တင်အောင်စန်း ၁၂ ဩဂုတ် ၂၀၁၅ – ၃ ဖေဖော်ဝါရီ ၂၀၂၁ ၁၅။
ရေ ၁၃၇၄ 80px ဗိုလ်ချုပ်ကြီး မိုးအောင် ၃ ဖေဖော်ဝါရီ ၂၀၂၁ – ၈ ဇန်နဝါရီ ၂၀၂၄ ၁၆။
ရေ ၃၄၇၄ ဒုတိယဗိုလ်ချုပ်ကြီး ဇွဲဝင်းမြင့် ၈ ဇန်နဝါရီ ၂၀၂၄ – ၁၂ ဇူလိုင် ၂၀၂၄ နုတ်ထွက်စာတင်ခိုင်းခံရသည်။
ဗိုလ်ချုပ်ကြီး ထိန်ဝင်း ၁၂ ဇူလိုင် ၂၀၂၄ - လက်ရှိ ကိုးကား ကဏ္ဍ:တပ်မတော်၏ စစ်ဘက်ရာထူးတာဝန်ခန့်အပ်မှုများ ကာကွယ်ရေးဦးစီးချုပ်။
ကာကွယ်ရေးပစ္စည်းထုတ်လုပ်ရေးပစ္စည်းထိန်းတပ် (အတိုကောက်: ကထပ) သည် ရန်ကုန်မြို့၊ အင်းယားလိပ် ဟော်တယ်လမ်း၊ အင်းယားလိပ်ဟော်တယ်၏ မျက်နှာချင်းဆိုင်တွင် တည်ရှိပြီး မြေဧရိယာ အကျယ်အဝန်းဟာ ဧက (၅၀) ခန့်သာ ရှိသည်။
စစ်သည်အင်အားမှာ ၂၀၀ ကျော်ရှိပြီး ကာကွယ်ရေးပစ္စည်းစက်ရုံများမှာ လိုအပ်သော ကုန်ကြမ်း ကုန်ချောများအား ဝယ်ယူဖြန့်ဖြူးပေးသည့် တပ်ဖြစ်သည်။
အမှတ်(၁၁)ကာကွယ်ရေးပစ္စည်းစက်ရုံ (အတိုကောက်: ကပစ(၁၁)) သည် ရန်ကုန်တိုင်းဒေသကြီး၊ တိုက်ကြီးမြို့နယ်၊ လိမ္မော်ခြံကျေးရွာအနီးမှာ တည်ရှိသည်။
မြေဧက (၅၀၀၀) ကျော်ရှိပြီး စစ်သည်အင်အား (၁၀၀၀) ကျော် ရှိသည်။
၎င်းစက်ရုံကို ၁၉၉၃ ခုနှစ် အစောပိုင်းမှာ တောင်ကိုရီးယားနိုင်ငံ ဒေဝူးကုမ္ပဏီမှ စက်များဝယ်ယူပြီး ၁၉၉၅-၉၆ တွင် အပြီးသတ် တည်ဆောက် တပ်ဆင်ပြီး ထုတ်လုပ်ရေး လုပ်ငန်းများ လုပ်နေသည်။
MA-1, 2, 3, 4, လက်နက်ငယ် မျိုးစုံကို ပြီးမြောက်သည် အထိ ထုတ်ပေးလျက်ရှိသည်။
တပ်မတော်၏ လက်နက်ငယ်နှင့် ပတ်သက်၍ အားအထားရဆုံးစက်ရုံ ဖြစ်သည်။
အမှတ်(၁၂)ကာကွယ်ရေးပစ္စည်းစက်ရုံ (အတိုကောက်: ကပစ(၁၂)) သည် မကွေးတိုင်းဒေသကြီး၊ သရက်မြို့နယ်၊ စခန်းကြီးကျေးရွာ၊ ပိတောက်ပင်ကျေးရွာတို့၏ တောင်ဘက် ၃ မိုင်ကျော်တွင်တည် ရှိသည်။
စက်ရုံကို ၁၉၉၆ ခုနှစ် ဖွဲ့စည်းပုံအမှတ် ကဖ-၂၆-က-၉၇ ဖြင့် ဖွဲ့စည်းပုံ အင်အား (၁၄၄၅) ဦးရှိသည်။
ထုတ်လုပ်မှု လုပ်ငန်းများမှာ 120mm, 60mm, 105mm, 81mm ကျည်များ ထုတ်လုပ်သည်။
မြေဧက (၁၆၀၀၀) ကျော်ရှိပြီး အပိုင်း ၂ ပိုင်းခွဲ၍ နိုင်ငံ ၂ နိုင်ငံ၏အကူအညီဖြင့် တည်ဆောက် တပ်ဆင် ထုတ်လုပ်လျက်ရှိသည်။
ပထမပိုင်းကို တောင်ကိုရီးယားနိုင်ငံ ဒေဝူးကုမ္ပဏီမှ ကျည်ဆန်ကိုယ်ထည်၊ နောက်မြီး ဒလက်များကို တပ်ဆင် ထုတ်လုပ်ပြီး၊ ဒုတိယအပိုင်းကို ၎င်းကျည်ဆန်များ၏ အတွင်းပိုင်း အစပျိုးယမ်းနှင့် ခွင်းယမ်းများကို ချက်ကိုစလို ဗေးကီးယားနိုင်ငံမှ စက်များဝယ်ယူပြီး ၎င်းနိုင်ငံမှ ပညာရှင်များဖြင့် တည်ဆောက်ခဲ့သည်။
ချက်ကိုစလိုဗေးကီးယားနိုင်ငံမှ လက်နက်၊ ကျည်ဆန်လုပ် ဆက်စပ်ပစ္စည်းများ တင်ပို့နေမှုမှာ နေတိုးအဖွဲ့ဝင်နိုင်ငံအဖြစ် မသတ်မှတ်မီကာလက ပေးပို့ထားခြင်း ဖြစ်သည်။
နေတိုး အဖွဲ့ဝင် အဖြစ် သတ်မှတ်သည့် ကာလမှ ယနေ့အထိ ၎င်းဆက်စပ်ပစ္စည်းများ ပေးပို့နိုင်ခြင်း မရှိတော့ပါ။
၎င်းကျည်ထုတ်လုပ်သည့်စက်များမှာ ခေတ်မှီ အီလက်ထရွန်နစ်ထိန်း ကိရိယာများ တပ်ဆင် အသုံးပြုထားသဖြင့် ကပစ(၃) ထက်အဆပေါင်းများစွာ ထုတ်လုပ်နိုင်သည်။
မှတ်စု ကိုးကား ကဏ္ဍ:ကာကွယ်ရေးပစ္စည်းစက်ရုံများ။
အမှတ်(၁၇)ကာကွယ်ရေးပစ္စည်းစက်ရုံ (အတိုကောက်: ကပစ(၁၇)) သည် မကွေးတိုင်းဒေသကြီး၊ အောင်လံမြို့နယ်၊ ဒဗလ ရွှေပန်းတောကျေးရွာအနီးတွင် တည်ရှိသည်။
မြေဧက (၂သောင်း) ကျော် လျာထား၍ တည်ဆောက်ခြင်း ထုတ်လုပ်ခြင်းမပြုသေးပါ။
အမှတ်(၁၀)ကာကွယ်ရေးပစ္စည်းစက်ရုံ (အတိုကောက်: ကပစ(၁၀)) သည် မကွေးတိုင်းဒေသကြီး၊ အထက်မင်းလှမြို့နယ်၊ ကုန်းကြီးကျေးရွာအနီးတွင်တည် ရှိပြီး မြေဧက (၆၀၀၀) ကျော် စစ်သည်အင်အား (၆၀၀) ကျော် ရှိသည်။
၎င်းစက်ရုံကို ၁၉၉၃တွင် စတင်ဆောက်လုပ်ခဲ့ပြီး စီမံကိန်း၏ အဓိက ရည်ရွယ်ချက်မှာ တာဝေးပစ်ဒုံးကျည် (missile)၊ မြေပြင်မှဝေဟင် (surface to air missile)၊ ဝေဟင်မှ ဝေဟင် (air to air missile)၊ ဒုံးကျည်များထုတ်လုပ်ရန် ရည်ရွယ်သည်။
၎င်း စီမံကိန်း အတွက် ပညာရှင်များမှာ တောင်ကိုရီးယား၊ မြောက်ကိုရီးယား၊ တရုတ်နဲ့ ရုရှားနိုင်ငံများမှ ပညာရှင်များ ဖြစ်သည်။
စက်ရုံအတွက် စက်ပစ္စည်းများ ကိုလည်း တောင်ကိုရီးယား၊ တရုတ်နဲ့ ရုရှားမှ ဝယ်ယူပြီး တည်ဆောက် တပ်ဆင်ရေး လုပ်ငန်းများကို (၂၀၀၃-၂၀၀၄) တွင် အပြီးသတ် ဆောက်လုပ်ခဲ့ပြီး ဖြစ်သည်။
အမှတ်(၂)ကာကွယ်ရေးပစ္စည်းစက်ရုံ (အတိုကောက်: ကပစ(၂)) သည် မကွေးတိုင်းဒေသကြီး၊ အထက်မင်းလှမြို့နယ်၊ မလွန်ကျေးရွာ မြောက်ဘက်မှာတည် ရှိသည်။
စစ်သည်အင်အား (၉၀၀) ကျော်ရှိပြီး မြေဧရိယာ အကျယ်အဝန်းက ဧက ၁သိန်း ရှိပါတယ်။
လက်နက် စမ်းသပ်သောပစ်ကွင်းအဖြစ် မိုင် (၁၀၀) ကျော် ပစ်ကွင်းကို တည်ဆောက်ထားသည်။
၎င်းပစ်ကွင်းကို စင်္ကာပူနိုင်ငံက အကုန်အကျခံ တည်ဆောက်ပေးထားတာဖြစ်ပြီး စင်္ကာပူက ဝယ်ယူတဲ့ လက်နက်များကို ပစ်ခတ်စမ်းသပ်သည့်အပြင် ကပစ စက်ရုံများမှ ထုတ်လုပ်သောလက်နက်နဲ့ကျည်များရဲ့ ထိရောက်မှု စွမ်းအားကို လစဉ်နှစ်စဉ် ပစ်ခတ် စမ်းသပ် လျက်ရှိသည်။
ကပစ (၂) ၏ထုတ်လုပ်မှုမှာ 120mm, 105mm, 81mm, 60mm, MA5 လက်နက်များ ဖြစ်သည်။
အမှတ်(၆)ကာကွယ်ရေးပစ္စည်းစက်ရုံ (အတိုကောက်: ကပစ(၆)) သည် ပဲခူးတိုင်း၊ ပန်းတောင်းမြို့နယ်၊ ညောင်ခြေထောက်ကျေးရွာတွင် တည်ရှိပြီး ဧက (၃၀၀၀) ကျော်ကျယ်ဝန်းကာ စစ်သည်အင်အား (၉၀၀) ကျော် ရှိသည်။
လက်နက်ငယ်ကျည်ဆန်အခွံနှင့် ကြေးပြားများကို ထုတ်လုပ်သည်။
လက်နက်အတွက် အသုံးပြုသည့် သံမဏိစက်ရုံကို တရုတ်ပညာရှင်များက တည်ဆောက်ပေးထားခြင်းဖြစ်သည်။
အမှတ်(၉)ကာကွယ်ရေးပစ္စည်းစက်ရုံ (အတိုကောက်: ကပစ(၉)) သည် ပဲခူးတိုင်းဒေသကြီး၊ ပန်းတောင်းမြို့နယ်၊ ကျောက်ဖူးကျေးရွာအနီးမှာတည်ရှိပြီး မြေဧက (၄၀၀၀) ကျော်ပေါ်တွင်၊ စစ်သည်အင်အား (၇၀၀) ကျော်ဖြင့် MA-1, MA-2, MA-3, MA-4, MA-5တွင်အသုံးပြု‌‌ေသာ၊5.56mm,9mm,7.62mm,.303inch,0.5inch, .36mm Revolver, .32mm revolver ကျည်ဆန်များကို ထုတ်လုပ်လျက်ရှိသည်။
လူထုဒေါ်အမာ အထိမ်းအမှတ်ပွဲတစ်ခုတွင် တွေ့ရသည့် ကိုလေး(အင်းဝဂုဏ်ရည်) ကိုလေး (အင်းဝဂုဏ်ရည်) (၁၁ ဩဂုတ် ၁၉၃၆ ဖွား) သည် ထင်ရှားသည့် ကဗျာဆရာကြီး တစ်ဦးဖြစ်သည်။
သူ၏ ပထမဆုံးကဗျာမှာ ကျွန်တော်တို့ဌာနေ ရွှေအင်းဝ ကဗျာ ဖြစ်သည်။
မြန်မာ့လမ်းစဉ်သတင်းစာ တွင် ဖော်ပြခံရသည်။
သူ့အသက် ၂၉နှစ် အရွယ် ၁၉၆၅ခုနှစ် တွင် လမ်းသစ်ကဗျာများ စာအုပ်ဖြင့် အမျိုးသားစာပေဆု ပထမဦးဆုံး ချီးမြှင့်ခံရသည်။
ကိုလေး(အင်းဝဂုဏ်ရည်) သည် အမျိုးသားစာပေ တစ်သက်တာဆုရှင် လည်းဖြစ်သည်။
ငယ်ဘဝနှင့်ပညာရေး အင်းဝမြို့ ဈေးချို ပန်းပဲတန်းရပ် တွင် အဖ ဦးချွန် နှင့် အမိ ဒေါ်မမကြီးတို့က ၁၉၃၆ ခုနှစ်၊ ဩဂုတ်လ ၁၁ ရက်နေ့တွင် မွေးဖွားခဲ့ကာ အမည်ရင်းမှာ ကိုလေး ဖြစ်သည်။
မွေးချင်းသုံးယောက် အနက်မှ အကြီးဆုံးဖြစ်သည်။
၁၉၄၂ - ၁၉၄၅ ခုနှစ် ဒုတိယကမ္ဘာစစ် အတွင်း မန္တလေးမှ အင်းဝသို့ စစ်ရှောင်ပြေးလာ သော အမ်အေဒေါ်အုန်း၊ မန္တလေး အမျိုးသားကျောင်းဆရာများနှင့် ဖခင် ဦးချွန်တို့ တည်ထောင်သော အင်းဝ ဂုဏ်ရည်ကျောင်းတွင် ပညာသင်ယူခဲ့သည်။
ဆဋ္ဌမတန်းကစတင်ပြီး ကဗျာများရေးသားခဲ့သည်။
၁၉၅၂ ခုနှစ်တွင် စစ်ကိုင်းမြို့ အထက် တန်းကျောင်း၌ ပညာဆက်လက်သင်ယူခဲ့ သည်။
၁၉၅၃-၁၉၅၄ ပညာသင်နှစ်တွင် တံတားဦးမြို့၌ အထက်တန်းကျောင်း ဖွင့်သောအခါ ပြောင်းရွှေ့သင်ယူခဲ့သည်။
၁၉၅၄ ခုနှစ်တွင် တက္ကသိုလ်ဝင်တန်း အောင်မြင်ခဲ့ပြီး ၁၉၅၄ ခုနှစ်မှ ၁၉၅၉ ခုနှစ် အထိ မန္တလေးတက္ကသိုလ်တွင် Pure Science ဘာသာတွဲကို Inter Part B အထိ သင်ယူခဲ့သည်။
မန္တလေးတက္ကသိုလ်တွင် စစ်ကိုင်းတိုင်းအသင်း ဉာဏဗလမှူး၊ အဆောင်များ စာကြည့်တိုက်မှူး၊ မန်းတက္ကသိုလ် ကလောင်ရှင်အသင်းတို့၌ ပါဝင်လှုပ်ရှားခဲ့သည်။
၁၉၆၀ ပြည့်နှစ်တွင် တံတားဦး မြို့ တောင်ဘီလူးကျောင်း၌ ဆရာအဖြစ် အမှုထမ်းခဲ့သည်။
၁၉၆၃-၁၉၆၅ ခုနှစ်တွင် ကံဘဲ့ဆရာအတတ်သင် သိပ္ပံ၌ အလယ် တန်းပြဆရာဖြစ်သင်တန်းသို့ တက်ရောက်ခဲ့သည်။
၁၉၆၅-၁၉၆၇ ခုနှစ်တွင် တံတားဦးမြို့ မြေငူရွာ အလယ်တန်း ကျောင်း၌ အမှုထမ်းခဲ့သည်။
၁၉၅၂ ခုနှစ်၊ ဩဂုတ်လထုတ် မန္တလေး မြန်မာ့လမ်းစဉ်သတင်းစာ၌ “ကျွန်ပ်တို့ ဌာန ရွှေအင်းဝ” ကဗျာ စတင်ပုံနှိပ်ဖော်ပြခြင်းခံရသည်။
မန္တလေးတက္ကသိုလ် ကျောင်းသား ကဗျာဆရာများထဲ ထင်ရှားသည်။
တင်မိုး၊ မောင်စွမ်းရည်၊ ကြည်အောင် တို့နှင့်အတူ ကဗျာ့တပ်မှူးကြီးလေးဦးအဖြစ် တင်စားခံရသည်။
လမ်းသစ်ကဗျာများ စာအုပ်ဖြင့် ၁၉၆၅ ခုနှစ် အတွက် အမျိုးသားစာပေ (ကဗျာ) ပထမဆု ရခဲ့သည်။
သူသည် ၁၉၉ဝ ခုနှစ်တွင် ကဗျာရှင် ၅ ဦး စုစည်းမှုဖြင့် နဒီငါးသွယ် ကဗျာရှည်စာအုပ် အားလည်းကောင်း၊ မွန်းတည့်အမီ ကဗျာစာအုပ် အား ၂၀၁၂ ခုနှစ် ဧပြီလ တွင် လူထုကြီးပွားရေးစာအုပ်တိုက်မှ တဆင့်လည်းကောင်း အသီးသီး ထုတ်ဝေခဲ့သည်။
ထင်ရှားဖြစ်ရပ်များ သူ၏ မွန်းတည့်အမီ ကဗျာစာအုပ်တွင် ဆရာကြီး ဒဂုန်တာရာ ၏ အောက်ပါ အမှာစာဖြင့် ချီးကျူးစကား မှာ ထင်ရှားခဲ့သည်။
ယခုကျွန်တော် အသက် ၉၀ ကျော်ပြီ။
အသက်မေးလျှင် ချက်ချင်းပြန်မဖြေနိုင်။
စဉ်းစားရသည်။
ကျွန်တော့်မြေးမလေးက “အဘိုး ဆရာကိုလေးကို ဘယ်မှာ သိတာလဲ” ဟု မေးသည်။
ကျွန်တော် ကဗျာများကို ဖတ် သည်။
ယနေ့ ခေတ်ပေါ်ကဗျာဆရာ ရေးသူတို့မှာ သူတို့စကားပြေကို ကဗျာဟု ထင်ကြသည်။
ကဗျာကို ကာရန်မပါဘဲရေးလျှင် ယင်းစာစုသည် စကားပြေစာစုသာ ဖြစ်မည်။
အချို့စကားပြေ ရေးသူများသည် သူတို့၏ စာစုကို ကဗျာဟုထင်ကြသည်။
ကျွန်တော်က ကဗျာကို ကဗျာလို ရေးမှကြိုက်သည်။
မြေးမလေးက ထပ်မေးသည်။
“အဘိုး ဘယ်မှာဆရာ ကိုလေးကို တွေ့တာလဲ'သည်မှာတွေ့တာပဲ။
ဘာသည်မှာ တွေ့တာလဲ။
ကျွန်တော်က ခေတ်ပေါ်ကဗျာထဲမှာ တွေ့တာလေ။
ကိုလေးကတော့ ကဗျာကို ရှေးကလို ရေးသည်။
ဒါကို ခေတ်သမားများက ကဗျာမဟုတ်ဟု ပြောကြသည်။
သို့ဖြစ်လျှင် ကဗျာသည် အဘယ်နည်း။
ယခု ဤသို့ဆိုလျှင် ကဗျာသည် အဘယ်နည်း ဖြစ်သည်။
ပုဂ္ဂိုလ်ရေးဘဝ သူသည် အိမ်ထောင်သည်တစ်ဦးဖြစ်သည်။
၁၉၅၈ ခုနှစ်တွင် ဆရာမ ဒေါ်ညွန့်ညွန့်နှင့် အိမ်ထောင်ကျ ခဲ့သည်။
တံတားဦးမြို့ တွင် နေထိုင်လျက် ရှိသည်။
သူ၏ အင်းဝဂုဏ်ရည် ပုံနှိပ်တိုက် လုပ်ငန်း မှာ စာပေနယ် တွင် ထင်ရှားသည်။
လူထုဦးလှ ကွယ်လွန်ခြင်း (၁၂) နှစ်ပြည့် အမှတ်တရစာများကို စုစည်းပြီး လူထုကြီးပွားရေး စာအုပ်တိုက်က ၁၉၉၄ ဩဂုတ်လတွင် ပထမအကြိမ် ထုတ်ဝေဖြန့်ချိသည့် ‘လူထုအမှတ်တရ လူထုဦးလှ’ စာအုပ်ပါ ကဗျာဆရာ “ကိုလေး (အင်းဝဂုဏ်ရည်)” အတ္ထုပ္ပတ္တိအကျဉ်းမှ...။
ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ကဗျာဆရာများ ကဏ္ဍ:အမျိုးသားစာပေဆုရှင်များ ကဏ္ဍ:၁၉၃၆ မွေးဖွားသူများ ကဏ္ဍ:မြန်မာ စာရေးဆရာများ။
ခရစ်စတိုဖာ ကိုလံဘတ်စ် 200px|centerမွေးသက္ကရာဇ်၁၄၅၁၊ အောက်တိုဘာ (၃၁)သေဆုံးခြင်း၁၅၀၆၊ မေ (၂၀) ခရစ္စတိုဖာ ကိုလံဘတ်စ် (Christopher Columbus)(၁၄၅၁-၁၅၀၆) သည် အီတလီလူမျိုး ပင်လယ်ရေကြောင်း ကျွမ်းကျင်သူ၊ နယ်မြေသစ်စူးစမ်းရှာဖွေသူဖြစ်သည်။
၎င်းသည် အတ္တလန္တိတ် သမုဒ္ဒရာကို ဖြတ်ပြီး အမေရိက နယ်မြေသစ်ကိုသွားရောက်ခဲ့ပြီး အနောက်ကမ္ဘာခြမ်းမှ ကိုလိုနီများအား ရှေ့ဆောင်လမ်းပြပေးနိုင်ခဲ့သည်။
၎င်းသည် အိန္ဒိယသို့ ကုန်သွယ်ကူးသန်း နိုင်သော ရေလမ်းကြောင်းအသစ်ကို ရှာဖွေရင်း မြောက်အမေရိကတိုက်ကို မတော်တဆ တွေ့ရှိခဲ့ခြင်းဖြစ်သည်။
၁၄၉၂ နှင့် ၁၅၀၄ ခုနှစ်အတွင်းတွင် ကာရေဘီယန်ဒေသ၊ တောင်အမေရိကတို့ကို စုစုပေါင်း လေးကြိမ် သွားရောက်ခဲ့သည်။
ကမ္ဘာ့ အကြီးကျယ်ဆုံးသော အလွဲဖြစ်သည့် ကမ္ဘာသစ်အား တွေ့ရှိခြင်းဟူသည့် အလွဲအား ဆောင်ရွက်ခဲ့သူအဖြစ် ခရစ္စတိုဖာ ကိုလံဘတ်စ်အား သမိုင်းတွင် မှတ်တမ်းတင်ကြသည်။
ကိုလံဘတ်စ်အား ၁၄၅၁၊ အောက်တိုဘာ (၃၁)ရက်၊သောကြာနေ့တွင် အီတလီနိုင်ငံ၊ ဂျီနိုအာမြို့တွင် ဖွားမြင်သည်။
အရွယ်ရောက်သောအခါ ပင်လယ်ရေကြောင်းခရီးသွားလာရေးတွင် ထူးချွန်ကာ သင်္ဘောကပ္ပတိန် ဖြစ်လာသည်။
သူကိုယ်ပိုင် ယေဘူယျယူဆချက်များဖြင့် အနောက်ဘက်သို့ ရွက်လွှင့်ခြင်းဖြင့် အတ္တလန္တိတ်သမုဒ္ဒရာကို ဖြတ်မိလျှင် ကမ္ဘာ့အရှေ့ခြမ်းရှိ အရှေ့အာရှသို့ရောက်နိုင်သည်ဟု တစ်ထစ်ချ ယူဆခဲ့သည်။
ထိုယူဆချက်အတိုင်း မဖြစ်မနေပင် ကြိုးပမ်းအားထုတ်သည်။
ဥရောပတိုက်ရှိ နယ်ချဲ့လိုသူမင်းစိုးရာဇာအသိုင်းအဝိုင်းထဲသို့ ဝင်ရောက်တင်ပြသော်လည်း ကုန်ကျစရိတ်ကို အကြောင်းပြုကာ သဘောမတူသူများသည်။
နောက်ဆုံးတွင် စပိန်ရှိ ကာ့စတီးလ်(Castile) ဘုရင်မ ပထမ အိဇဘဲလား (Queen Isabella I) က ကုန်ကျစရိတ်အား အတည်ထုတ်ပေးသဖြင့် စူးစမ်းလေ့လာခရီးထွက်ရန် စတင်သည်။
၁၄၉၂ခုနှစ်၊ ဩဂုတ်လ၊ ၃ရက်နေ့တွင် စပိန်နိုင်ငံမှ သင်္ဘောများဖြင့် ထွက်ခွာသည်။
ကနေရီကျွန်းတွင် ပထမရပ်နားပြီးနောက် စက်တင်ဘာလ၊ ၆ရက်နေ့တွင် အနောက်စူးစူးသို့ ဦးတည်ကာ ထွက်ခွာခဲ့သည်။
ကာလကြာရှည် ပင်လယ်တွင်း ရွက်လွှင့်သည့်အတွက် သင်္ဘောသားများ၏ စိုးရိမ်ကြောက်ရွှံ့မှုများ တိုးပွားလာပြီး နေရပ်ပြန်ရန် အုံ့ကြွမှုများကိုလည်း ရင်ဆိုင်ဖြေရှင်းရသည်။
၁၄၉၂ခုနှစ်၊ အောက်တိုဘာလ၊ ၁၂ရက်နေ့တွင် ပထမဆုံးအကြိမ်အဖြစ် ကမ်းခြေကို မြင်တွေ့ရသည်။
၁၄၉၃ခုနှစ်၊ မတ်လတွင် စပိန်သို့ပြန်ရောက်သည်။
ထိုသို့ပြန်ရောက်လျှင် အမြင့်ဆုံးသော ဂုဏ်ထူးဆောင်ဘွဲ့များဖြင့် ချီးမြှောက်ခြင်းခံရသည်။
ထိုနောက်ပိုင်းတွင်လည်း ဂျပန်ကိုသော်လည်းကောင်း၊ တရုတ်ကိုသော်လည်းကောင်း တွေ့ရှိဦးမည် မျှော်လင့်ချက်ဖြင့် အနောက်ဘက်သို့ အကြိမ်ကြိမ်ရွက်လွှင့်သော်လည်း မအောင်မြင်ပေ။
ဘုရင်မ အိဇဘဲလားက ကိုလံဘတ်စ်အား တွေ့ရှိရသမျှ နယ်မြေတို့တွင် ဘုရင်ခံအဖြစ် အုပ်ချုပ်ခွင့်ပေးသည်။
သို့သော် အုပ်ချုပ်ရေးပိုင်းတွင်မူ ကိုလံဘတ်စ် မအောင်မြင်ပေ။
နောက်ဆုံးတွင် အချုပ်ဖြင့် စပိန်သို့ ပြန်လည်ပို့ဆောင်ခြင်း ခံရပြီးနောက်တွင် မည်သည့်အုပ်ချုပ်ရေးတာဝန်မှ ထပ်မံပေးအပ်ခြင်းမရှိတော့ပေ။
၁၅၀၆၊ မေ (၂၀)ရက်၊တနဂ်နွေနေ့တွင် လူချမ်းသာတစ်ဦး၊ လူဂုဏ်တန်တစ်ဦးအနေဖြင့် ကွယ်လွန်သည်။
ဒုတိယရေကြောင်းခရီးစဉ် ဒုတိယ အခေါက်တွင် ဂျမေကာနှင့် ကာရီဘီယံ ပင်လယ်တွင်း ကျွန်းများကို တွေ့ရသည်။
တတိယရေကြောင်းခရီးစဉ် တတိယအခေါက်တွင် သရိန်နီဒက်ကျွန်းကို တွေ့သည်။
စတုတ္တရေကြောင်းခရီးစဉ် အကျိုးဆက် ကိုလံဘတ်စ်၏ ကမ္ဘာသစ်တွေ့ရှိမှုသည် ကမ္ဘာ့သမိုင်းကို များစွာပြောင်းလဲစေခဲ့သည်။
ကမ္ဘာသစ်မျှော်လင့်ချက်ဖြင့် အမေရိကတိုက်ပေါ်သို့ ဥရောပတိုက်မှ လူအများ အစုလိုက်အပြုံလိုက် ပြောင်းရွှေ့နေထိုင်အခြေချသည်။
မူလအင်ဒီးယန်းများလည်း အဖိနှိပ်ခံရကာ အင်အားနည်းပါးသွားရသည်။
ခေတ်သစ်ကမ္ဘာ၏ ဦးဆောင်မှု ကဏ္ဍတွင် အပြောင်းအလဲဖြစ်ခွင့်ရခဲ့သည်။
ပြန်ကြားရေးနှင့် ပြည်သူ့ ဆက်ဆံရေး ဦးစီးဌာန (ရုံးချုပ်)၊ စာတည်းအဖွဲ့ စုဆောင်း ပြုစုပြီး ရွှေဟင်္သာ စာအုပ်တိုက်မှ ၂ဝဝ၈ စက်တင်ဘာမှာ ပထမအကြိမ် ထုတ်ဝေ ဖြန့်ချိခဲ့တဲ့ 'နှစ်ဆယ်ရာစု မြန်မာ စာရေးဆရာများနှင့် စာစုစာရင်း (ပဉ္စမတွဲ)' ကနေ "ကိုသန်း (ကြည့်မြင်တိုင်) (၁၉၂၆)" ရဲ့ အတ္ထုပ္ပတ္တိအကျဉ်းနဲ့ စာစုစာရင်းကို ပြန်လည် ကူးယူ ဖော်ပြတာ ဖြစ်ပါတယ်။
ကိုသန်း (ကြည့်မြင်တိုင်) (၁၉၂၆) အမည်ရင်း - ကိုသန်း မိဘအမည် - ဦးဘော် + ဒေါ်တင်ညွန့် မွေးသက္ကရာဇ် - ၁၂ - ၃ - ၁၉၂၆ မွေးဖွားရာဒေသ - ကြည့်မြင်တိုင်မြို့နယ်၊ ရန်ကုန်မြို့ ကလောင်အမည်ခွဲများ - အမည် မဖော်ပြလိုသော လူငယ်တဦး၊ ပင်တိုင် ဆောင်းပါးရှင် မုန်တိုင်း၊ လေပြေ၊ မောင်ငယ်ထွေး၊ ရဲဘော် တင်ထူး၊ စူပါစပ်စု၊ ဟိန်းဇာနည်၊ ဝေမိုးသော်၊ ဇေမိုးသော်၊ ဝါရင့် တော်လှန်ရေးသမား တဦး ကိုယ်ရေးဖြစ်စဉ် right|thumb|ကိုသန်း။
ကိုသန်း - ကြည့်မြင်တိုင်ကို ၁၂၈၇ ခုနှစ်၊ တပေါင်းလကွယ် ၁၅ ရက် (၁၂ - ၃ - ၁၉၂၆) ခုနှစ်တွင် အဘ ဦးဘော်၊ မိခင် ဒေါ်တင်ညွန့် တို့မှ ကြည့်မြင်တိုင်မြို့နယ်၊ ရန်ကုန်မြို့၌ မွေးဖွားခဲ့သည်။
ငယ်စဉ်က ပညာရေး တက္ကသိုလ် လေ့ကျင့်ရေးကျောင်း၊ ကြည့်မြင်တိုင် ဒေါ်ကြီးကြီး အလယ်တန်းကျောင်း၊ ကြည့်မြင်တိုင် အမျိုးသမီး အထက်တန်းကျောင်းနှင့် စိန်ဂျွန်း ကောလိပ်တို့တွင် ပညာ သင်ကြားခဲ့သည်။
ကျောင်းသား ဘဝတွင် ကျောင်းသား သမဂ္ဂ၌ ပါဝင်ပြီး ၁၃ဝဝ ပြည့် အရေးတော်ပုံ၌ ပါဝင်ခဲ့သည်။
အတွင်းဝန်ရုံးကို ကျောင်းသားများ ဝိုင်းစဉ်က ပါဝင်ခဲ့ကာ ဒဏ်ရာ ရရှိခဲ့ပြီး ထိုခေတ် မြန်မာနိုင်ငံလုံး ဆိုင်ရာ ကျောင်းသား သမဂ္ဂ၏ လွတ်လပ်ရေး တိုက်ပွဲဝင် ဂုဏ်ထူးဆောင် လက်မှတ် ချီးမြှင့်ခြင်း ခံရသည်။
ထို့နောက် ပြည်သူ့ အရေးတော်ပုံ ခေါ် မြေအောက် တော်လှန်ရေး ယူနစ်တွင် ပါဝင်ပြီး ဗြိတိသျှ နယ်ချဲ့ ဆန့်ကျင်ရေး ကြိုပမ်းမှုနှင့် အာရှ လူငယ် အဖွဲ့ ဖက်ဆစ် ဆန့်ကျင်ရေး လှုပ်ရှားမှုတို့တွင် ပါဝင်ခဲ့သည်။
စစ်ပြီးခေတ် ဗမာပြည် ဆိုရှယ်လစ် ပါတီ မြို့နယ်၊ ခရိုင်၊ တိုင်းနှင့် ဌာနချုပ် တာဝန်များ အဆင့်ဆင့် ထမ်းဆောင်ရင်း အမျိုးသား လွတ်လပ်ရေး ကြိုးပမ်းမှု နောက်ဆုံးအဆင့်တွင် အရေးပါသော အခန်းမှ ပါဝင်ခဲ့သည်။
လွတ်လပ်ရေး ရရှိပြီးနောက် ဗမာပြည် ဆိုရှယ်လစ် ပါတီ သတင်းနှင့် ပြန်ကြားရေး ဌာန အတွင်းရေးမှူး၊ ပါတီ ကြွေးကြော်သံ 'ပြည်ထောင်စုအသံ' သတင်းစာတွင် အယ်ဒီတာချုပ် တာဝန် ထမ်းဆောင်ခဲ့သည်။
၁၉၄၈ ခုနှစ်တွင် ဗီယက်နမ် ဒီမိုကရက်တစ် သမ္မတ နိုင်ငံသို့ ချစ်ကြည်ရေး အဖွဲ့ဝင် အဖြစ် သွားရောက်ခဲ့သည်။
ပြည်သူ့စာပေ ကော်မတီ အဖွဲ့ဝင်လည်း ဖြစ်သည်။
အမျိုးသား တပ်ဦး ဂျာနယ်၊ ပြည်သူ့ တပ်ဦး ဂျာနယ်တို့တွင် အယ်ဒီတာ အဖွဲ့ဝင် အဖြစ် လည်းကောင်း၊ ပြည်သူ့ အယ်ဒီတာ အဖွဲ့ဝင် အဖြစ် လည်းကောင်း ဆောင်ရွက်ခဲ့သည်။
၁၉၆၃ ခုနှစ်တွင် ဗမာပြည် အလုပ်သမား ပါတီ ဗဟို ကော်မတီ နုတ်ထွက်ပြီး လမ်းစဉ် ပါတီသို့ ဝင်ခဲ့သည်။
လမ်းစဉ် ပါတီ ဌာနချုပ်တွင် စာပြု တာဝန်မှ အထက်တန်း သုတေသန အရာရှိ၊ နိုင်ငံခြားရေး ဝန်ကြီး ဌာန အကြံပေး ကော်မတီ၊ ကုန်သွယ်ရေး ဝန်ကြီး ဌာန ဆန် စပါး တင်ပို့ ရောင်းချရေး ကော်မတီတို့တွင် တာဝန်များ ထမ်းဆောင်ခဲ့သည်။
၁၉၄၆ ခုနှစ်ကပင် ဗမာပြည် ဆိုရှယ်လစ် ပါတီ ကြွေးကြော်သံ 'ဆိုရှယ်လစ် တပ်ဦး' ဂျာနယ်တွင် ဆောင်းပါး စတင် ရေးသားခဲ့သည်။
ပြည်ထောင်စု အသံ သတင်းစာ အယ်ဒီတာချုပ်၊ ပြည်သူ့ စာပေ ကော်မတီမှ ထုတ်ဝေသော 'ပြည်သူ့ စာစဉ်' ဂျာနယ်၊ နိုင်ငံရေး ပညာပေး စာစောင်များတွင် ပါဝင် ရေးသားခဲ့သည်။
တပ်မတော် စိတ်ဓာတ် စစ်ဆင်ရေးမှ ထုတ်ဝေသော ဂျာနယ်၊ အားသစ်ဂျာနယ်၊ စာပေသစ် မဂ္ဂဇင်းနှင့် တိုင်းချစ် ဂျာနယ်တို့တွင် စာပေများ ရေးသားခဲ့သည်။
လမ်းစဉ်ပါတီမှ ထုတ်ဝေသော နိုင်ငံတကာရေးရာ စာစောင် ကြီးကြပ်ရေး အဖွဲ့ဝင်၊ လမ်းစဉ် လူငယ် ဌာနချုပ်မှ ထုတ်ဝေသော လူငယ် ဂျာနယ် ကြီးကြပ်ရေး အဖွဲ့ဝင်၊ လမ်းစဉ် သတင်း ဂျာနယ် ကြီးကြပ်ရေး အဖွဲ့ဝင် ဖြစ်ခဲ့ပြီး၊ ဗိုလ်တထောင် နေ့စဉ် သတင်းစာ၊ ကြေးမုံ၊ လမ်းစဉ် သတင်း ဂျာနယ်၊ စွယ်စုံကျမ်း နှစ်ချုပ်၊ သမဝါယ ဂျာနယ်၊ စစ်ပြန် မဂ္ဂဇင်း၊ ဝေဒ မဂ္ဂဇင်း၊ စိတ်စွမ်းအင် မဂ္ဂဇင်း၊ ၁၉၈၈ နောက်ပိုင်းတွင် ခေတ်မြန်မာပေါင်းစု၊ မြက်ခင်းသစ်၊ မိုး၊ စတိုင်သစ်၊ လျှို့ဝှက်ဆန်းကြယ် မဂ္ဂဇင်း၊ ရနံ့သစ် မဂ္ဂဇင်း၊ မြန်မာနေရှင်း ဂျာနယ်၊ ချင်းတွင်း မဂ္ဂဇင်းတို့တွင် စာများ ရေးသားခဲ့သည်။
စာပေလုပ်သား အဖွဲ့ဝင် ဝ၅၂၃ ဖြစ်သည်။
၁၉၈၁ ခုနှစ်တွင် နိုင်ငံ့ဂုဏ်ရည် (ဒုတိယဆင့်) ချီးမြှင့်ခံရသည်။
ကိုသန်း (ကြည့်မြင်တိုင်) သည် တိုက် - ၃၊ အခန်း (၁၆)၊ ဝေဠုဝန် အိမ်ရာသစ်၊ မုန့်လက်ဆောင်ကုန်း (မြောက်) ရပ်ကွက်၊ စမ်းချောင်းမြို့နယ် ရန်ကုန်တွင် နေထိုင်လျက် ရှိသည်။
ကိုသန်း (ကြည့်မြင်တိုင်) ရေးသား ပြုစုခဲ့သော စာအုပ်များမှာ - ပြည်တွင်း ငြိမ်းချမ်းရေး ရလိုသော် - ၁၉၆၃။
စီအိုင်အေ ခြေရှုပ်သမျှ - ၁၉၉၁ (ကလောင် - ဝါရင့်တော်လှန်ရေးသမား တဦး)။
ကိုယ်တွေ့ သိခဲ့ရသမျှ နိုင်ငံတော် လုပ်ကြံမှုကြီး - ၁၉၉၉။
အမျိုးသား ဒီမိုကရေစီ (နယူးတိုင်း ဂျာနယ် ဘာသာပြန်) - ၁၉၉၉။
မိုးကုတ် မီဒီယာ [mogokmedia.blogspot.com/2008/10/blog-post_25.html] ဘလော့မှာ လွှင့်တင်ထားတဲ့ 'နိုင်ငံရေး လူတိုင်းနှင့်ဆိုင်သည်' သတင်း ဆောင်းပါးမှ နအဖ စစ်အစိုးရက ထောင်ဒဏ် ၁၃ နှစ် ချခဲ့တဲ့ မိုးကုတ်မြို့မှ နိုင်ငံရေးသမား တဦးဖြစ်သူ အမျိုးသား ဒီမိုကရေစီ အဖွဲ့ချုပ် (အဲန်အယ်လ်ဒီ) အဖွဲ့ဝင် "ကိုမင်းသူ ကိုယ်ရေးအတ္ထုပ္ပတ္တိ အကျဉ်း" ကို ပြန်လည် ကူးယူ ဖော်ပြလိုက်တာ ဖြစ်ပါတယ်။
မိုးကုတ်မြို့မှ အမျိုးသား ဒီမိုကရေစီ အဖွဲ့ချုပ် (အဲန်အယ်လ်ဒီ) အဖွဲ့ဝင် ကိုမင်းသူ ကိုယ်ရေးအတ္ထုပ္ပတ္တိ အကျဉ်း right|thumb|ဒေါ်အောင်ဆန်းစုကြည်၏ မိုးကုတ် ခရီးစဉ်တွင် တွေ့ရသော (ရှေ့ဆုံးတန်း ဝဲမှ ယာသို့) ကိုမင်းသူ၊ ဦးမိုးဟိန်းနှင့် ဒေါ်မေနှင်းကြည်။
(ဓာတ်ပုံ - မိုးမခ) ၂ဝဝ၈ ခုနှစ်၊ အောက်တိုဘာလ ၂၄ ရက် သောကြာနေ့တွင် မိုးကုတ်မြို့မှ နိုင်ငံရေး တက်တက်ကြွကြွ လှုပ်ရှားသူ ကိုမင်းသူအား စစ်အစိုးရက ထောင်ဒဏ် ၁၃ နှစ် ချမှတ်လိုက်ပြီ ဖြစ်သည်။
၎င်းအား ပုဒ်မ၅ ခုဖြင့် တရားစွဲဆိုပြီး ထောင်ဒဏ် အပြစ်ပေးခဲ့ခြင်းဖြစ်ရာ စွဲဆိုခံရသည့် ပုဒ်မများမှာ အောက်ပါအတိုင်း ဖြစ်သည်။
ပုဒ်မ ၅ဝ၅ (ခ) - အစိုးရကို အကြည်ညို ပျက်စေမှု၊ ပုဒ်မ ၂၉၇ (က) - သာသနာကို ညှိုးနွမ်းစေမှု၊ ပုဒ်မ ၁၄၅ - ဥပဒေနှင့် ဆန့်ကျင်သော အစုအဝေးတွင် ပါဝင်မှု၊ ပုဒ်မ ၁၄၇ - ရုံးရင်း ဆန်ခတ်မှုတွင် ပါဝင် ကျူးလွန်မှုနှင့်၊ ပုဒ်မ ၁၅၂ - တာဝန် ဝတ္တရား နှောင့်ယှက်မှုတို့ ဖြစ်ကြသည်။
၎င်း၏ အမှုကို မန္တလေး အိုးဘိုထောင်တွင်း တရားရုံးက စစ်ဆေးခဲ့ပြီး တရားခွင်တွင် မိသားစုဝင်များ လာရောက် ကြားနာခွင့် မရရှိဘဲ စီရင်ချက် ချမှတ်ခဲ့ခြင်း ဖြစ်သည်။
ကိုမင်းသူအား ရွှေဝါရောင် တော်လှန်ရေး ကာလ အတွင်းက ၂ဝဝရ စက်တင်ဘာလ ၂၅ ရက်နေ့ ည ၁၁ နာရီ အချိန်တွင် ၎င်း၏ နေအိမ်၌ အာဏာပိုင်များက လာရောက် ခေါ်ဆောင်သွားခြင်း ခံခဲ့ရသည်။
ယခုလို ကိုမင်းသူအား ဖမ်းဆီး ထောင်ချလိုက်ခြင်းသည် ယခင်က ဖဆပလ ခေါင်းဆောင် တစ်ဦးဖြစ်သော သခင် သာခင်အား ဖမ်းဆီး ထောင်ချပြီးသည့် နောက်ပိုင်း နိုင်ငံရေး လုပ်ဆောင်မှုဖြင့် ထောင်ကျသည့် မိုးကုတ်မြို့၏ ထင်ရှားသော ဖြစ်ရပ် တစ်ခုပင် ဖြစ်သည်။
သခင် သာခင်သည် ဖဆပလ အဖွဲ့ချုပ်တွင် ထင်ရှားသော ခေါင်းဆောင် တစ်ဦး ဖြစ်သည့် အပြင် နိုင်ငံရေး အမြင်တွင်လည်း ထိုခေတ် အခါက ရှေ့တန်းရောက်ခဲ့သူ တစ်ဦး ဖြစ်သည်။
သခင် သာခင်ကို မိုးကုတ်မြို့နယ် ကင်းရွာတွင် မွေးဖွားခဲ့သည်။
ကိုမင်းသူအား မိုးကုတ်မြို့နယ် ရေပူကျေးရွာတွင် ရှမ်းတိုင်းရင်းသားများ ဖြစ်ကြသော အဖ ဦးလှအောင်နှင့် အမိ ဒေါ်ခင်ကြည်တို့က ၁၉၆၁ ခုနှစ်၊ ဩဂတ်လ ၁ဝ ရက်နေ့တွင် မွေးဖွားခဲ့သည်။
၁၉၇၇ ခုနှစ်တွင် မိုးကုတ် အထက (၁) မှ ဆယ်တန်း အောင်မြင်ခဲ့ပြီး၊ ၁၉၈၁ ခုနှစ်တွင် မန္တလေး တက္ကသိုလ်မှ ဓာတုဗေဒ ဘာသာရပ်ဖြင့် ဘွဲ့ရရှိခဲ့သည်။
ရှစ်လေးလုံး အရေးတော်ပုံ နိုင်ငံရေး လှုပ်ရှားမှုတွင် မိုးကုတ်မြို့၌ ဦးဆောင် ပါဝင်ခဲ့ပြီး ၁၉၈၈ ခု၊ နိုဝင်ဘာလတွင် အမျိုးသား ဒီမိုကရေစီ အဖွဲ့ချုပ်သို့ ဝင်ရောက်ခဲ့သည်။
၁၉၈၉ ခု၊ ဇူလိုင်လ ၁၉ ရက်နေ့ အာဇာနည်နေ့ အခမ်းအနား ကျင်းပ ပြုလုပ်ခဲ့မှုကြောင့် မန္တလေးထောင်၌ ၂ နှစ်ကျော် အကျဉ်းကျခံ ခဲ့ရသည်။
၂ဝဝ၂ ခုနှစ်တွင် အဲန်အယ်လ်ဒီ မြို့နယ် စည်းရုံးရေး ကော်မတီ၏ တာဝန်ပေးချက် အရ မြို့နယ် စည်းရုံးရေး ကော်မတီဝင်နှင့် လူငယ်ရေးရာ တာဝန်ခံ အဖြစ် ဆောင်ရွက်ခဲ့သည်။
ထို့နောက် ၂ဝဝ၃ ခုနှစ်၊ ဒေါ်အောင်ဆန်းစုကြည်၏ မိုးကုတ် ခရီးစဉ် အပြီးတွင် ခြောက်လနီးပါးခန့် ထိန်းသိမ်း ခံခဲ့ရသည်။
လက်ရှိတွင် မိုးကုတ်မြို့နယ် အဲန်အယ်လ်ဒီ စည်းရုံးရေး ကော်မတီဝင် အဖြစ် တာဝန် ထမ်းဆောင်လျက် ရှိပြီး ရွှေဝါရောင် တော်လှန်ရေး လှုပ်ရှားမှုကြီးတွင် ဦးဆောင် ပါဝင်ခဲ့မှုကြောင့် ထပ်မံ ဖမ်းဆီး ခံခဲ့ရသည်။
ယခု အကျဉ်းကျ ခံနေရချိန်တွင် အသက် ၄၇ နှစ် ရှိပြီဖြစ်သည်။
ဇနီးဖြစ်သူမှာ မနန်း (ခေါ်) မခင်ကြည်ဝင်း ဖြစ်ပြီး သမီး ၂ ယောက်၊ သား ၁ ယောက် ရှိသည်။
ရေးသားထုတ်ဝေခဲ့သောစာအုပ်များ စဉ် အမည် ထုတ်ဝေနှစ် မှတ်ချက် ၁ရယ်ရွှင်ဖွယ်နှင့် အခြားစာတမ်းများ ၂ကျွန်တော်သည်မျောက်ကဆင်းသက်၏ ၃ဖြန့်ထွက်တွေးခြင်းနှင့် အခြားစာတမ်းများ ၄တွေးသူများ ၅ကိုရင်တာ၏ရောက်တတ်ရာရာများ ၆ကစားတဲ့ပါမောက္ခ ၇ဉာဏ်များခြင်း ၈ပြတင်းပေါက်မှကြည့်သူ၏စိတ်ကူးများ Category:မြန်မာ စာရေးဆရာများ Category:မြန်မာ အမျိုးသား စာရေးဆရာများ။
thumb|ကမ္ဘာ့အကြီးဆုံးစာအုပ်ကြီး ကုသိုလ်တော်ဘုရား သည် မန္တလေးတောင်၏ အရှေ့တောင်ဘက်တွင် တည်ရှိပြီး မင်းတုန်းမင်း၏ ကုသိုလ်တော် ဖြစ်သည်။
မြန်မာသက္ကရာဇ် ၁၂၂၄ ဝါဆိုလတွင် မင်းတုန်းမင်း တည်ထားကိုးကွယ်ခဲ့သော ဘုရားဖြစ်ပြီး ဘွဲ့အမည်မှာ မဟာလောကမာရဇိန် ဖြစ်သည်။
တံတိုင်း ၃ ထပ်ရှိပြီး ဖိနပ်ခင်းအချင်း သံတောင် ၆၅၊ အရပ်တော် သံတောင် ၅၀၊ ၁ မိုက် ၄ သစ်ရှိသည်။
တည်နေရာ အရှေ့ဘက်တွင် သစ်လုပ်ငန်း၊ အနောက်ဘက်တွင် မန္တလေးတောင်ခြေ အရှေ့တောင်စောင်းတန်း၊ မြောက်ဘက်တွင် ဘုန်းတော်တိုးရပ် တပ်မြေ၊ တောင်ဘက်တွင် ဒေါနဘွားရပ်တို့အကြား တည်ရှိသည်။
မြန်မာသက္ကရာဇ် ၁၂၃၀ ကဆုန်လဆန်း ၁ ရက်နေ့တွင်- ဝိနည်း ၅ ကျမ်း ပါဠိတော်က ချပ်ရေ ၁၁၁ ချပ် အဘိဓမ္မာ ၇ ကျမ်း ပါဠိတော်က ချပ်ရေ ၂၀၈ ချပ် နိကာယ် ၅ ကျမ်း၊ သုတ် ၃ ကျမ်း ပါဠိတော်က ချပ်ရေ ၄၁၀ ချပ် စုစုပေါင်း ကျောက်စာချပ်ရေ ၇၂၉ ချပ် အတွက် ဓမ္မစေတီ ၇၂၉ဆူကို ထုလုပ် ဝန်းရံတည်ထားခဲ့သည်။
ကျောက်စာများရေ များတဲ့ဘုရားဖြစ်သောကြောင့် ကမ္ဘာ့အကြီးဆုံးစာအုပ် ဟုတင်စားရေးသားကြသည်။